《献岁旦日，同芳溪吴理问访许处士》
元代·张昱

月旦泛舟从许劭，莲湖溪水白生烟。到门好雨过云去，说剑雄风生酒边。

闲话紫衣成昨梦，醉看乌帽惜馀年。懵腾不省临流别，想是行云扶上船。

作者简介：元明间庐陵人，字光弼，号一笑居士，又号可闲老人。历官江浙行省左、右司员外郎，行枢密院判官。晚居西湖寿安坊，屋破无力修理。明太祖征至京，厚赐遣还。卒年八十三。有《庐陵集》。